
Om forfatteren

Stian Johansen (f. 1976) er fra Skien. Han debuterte med dikt- og prosaboka Jeff Tweedy, liksom i 2014. Siden har han gitt ut diktbøkene Feltet. I knehasene til Skien og Porsgrunn siden 1981 og Det trenger ikke være så fint for min del, samt romanen Norge og døden og novellesamlinga Skilsmissedalen. Han har også skrevet sangtekster og en sakprosabok om musikeren Paal Flaata. Skilsmissedalen ble satt opp som teaterstykke på Teater Ibsen i 2025.

Om boken

Et ålreit hjem å flytte fra er en diktbok som trekker linjer mellom det kosmiske smellet og barnas leker på teppet i stua. Mellom universets uendelighet og det lille livet til en skilt forelder, ligger et håp om at barna får et ålreit hjem å flytte fra. Et hjem prega av slitte snarveier og snål skeivgåing, et hjem man vil komme tilbake til med løpende forelskelser og sine nye nærmeste. Boka handler om å savne når barna ikke er der, om å frykte framtida, om å lengte etter trygghet i en skakkjørt verden.

